**ทวีปยุโรป ปี2557**

**ชาวยุโรปอพยพสู่เยอรมนีสูงเป็นสถิติในปี 2558**

สำนักข่าวเอเอฟพีรายงานจากกรุงเบอร์ลิน ประเทศเยอรมนี เมื่อวันที่ 2 ก.ค. ว่า ประชาชนจากประเทศอื่นๆ ในสหภาพยุโรป (อียู) อพยพสู่เยอรมนีสูงเป็นสถิติใหม่กว่า 685,000 คน ในปี พ.ศ. 2558 นำโดยชาวโรมาเนีย โปแลนด์ และบัลแกเรียรายงานในหนังสือพิมพ์ดี เวลท์ รายวัน โดยอ้างข้อมูลของสำนักงานผู้อพยพและผู้ลี้ภัยแห่งสหพันธรัฐ (บีเอเอ็มเอฟ) ว่า ตลอดปี 2558 ที่ผ่านมา มีพลเมืองอียูเดินทางเข้าสู่เยอรมนีรวมทั้งสิ้น 685,485 คน ขณะที่ตัวเลขผู้อพยพออกมี 303,036 คน ทำให้จำนวนเพิ่มขึ้นสุทธิ 382,449 คน ความสำเร็จทางด้านเศรษฐกิจของเยอรมนี และอัตราว่างงานค่อนข้างต่ำ ดึงดูดประชาชนจากประเทศสมาชิกที่ยากจนกว่าของอียู ที่ต้องการหางานทำ และแสวงหาชีวิตที่ดีกว่า ชาวโรมาเนียติดอันดับสูงสุด ผู้อพยพใหม่เข้าสู่เยอรมนี ในปีที่แล้ว เกือบ 175,000 คน ตามด้วยชาวโปแลนด์เกือบ 150,000 คน และชาวบัลแกเรียกว่า 70,000 คน คำสัญญาจำกัดการอพยพจากประเทศอื่นๆ ของอียู มีบทบาทสำคัญในการรณรงค์หาเสียง ก่อนการลงประชามติของสหราชอาณาจักร เมื่อวันที่ 23 มิ.ย. ซึ่งชัยชนะที่น่าตกตะลึงเป็นของฝ่ายที่ต้องการให้อังกฤษแยกตัวออกจากอียู  ปัจจุบันมีพลเมืองจากประเทศต่างๆ ของอียู อาศัยอยู่ในเยอรมนีรวมทั้งสิ้น 4.1 ล้านคน เหตุการณ์ข้างต้นจึงอาจเป็นสาเหตุที่ทำให้นักท่องเที่ยวจากทวีปยุโรปเดินทางมาประเทศไทยมีจำนวนลดลง

แหล่งอ้างอิง : https://www.dailynews.co.th/foreign/506528