**ปี 2557**

**(จำนวนนักท่องเที่ยวลดลง ในขณะที่มีจำนวนนักท่องเที่ยวเพิ่มขึ้นเรื่อยๆ)**

**อีโบล่าระบาดทั่วโลก (มีนาคม)**

โรคติดเชื่ออีโบล่า เริ่มมีการระบาดในประเทศกินี ไลบีเรีย และเชียร์ราลีโอน ตั้งแต่เดือนมีนาคม 2557 อีโบล่าเป็นโรคติดเชื้อเฉียบพลันเกิดจากเชื้อไวรัสอีโบล่า เป็นโรคที่มีความรุนแรงสูง อัตราการตายประมาณร้อยละ 60-90 ซึ่งโรคนี้ไม่มีวัคซีนป้องกันและยารักษาโดยเฉพาะการประเมินสถานการณ์การระบาดของโรคติดเชื้อไวรัสอีโบล่า พบว่าการระบาดนี้เป็นเหตุการณ์การระบาดครั้งใหญ่ที่สุดของโรคติดเชื้อไวรัสอีโบล่า และเป็นความเสี่ยงด้านสาธารณสุขต่อทุกประเทศทั่วโลก โดยข้อมูลองค์กรอนามัยโลก ภูมิภาคแอฟริกา พบผู้ป่วยจำนวนทั้งสิ้น 28,256 ราย และเสียชีวิตอีก 11,306 ราย (อัพเดทล่าสุดปี 2558) ด้วยความร้ายแรงของเชื้อไวรัสอีโบล่า เลยคิดว่าอาจเป็นเพราะสาเหตุนี้ที่ทำให้นักท่องเที่ยวที่เดินทางมาประเทศไทยมีจำนวนลดน้อยลง เพื่อหลีกเลี่ยงการติดเชื้อไวรัสนี้

แหล่งอ้างอิง : http://www.boe.moph.go.th/ebola.php

**คดีฆ่านักท่องเที่ยวเกาะเต่า (กันยายน)**

กลางเดือนกันยายน มีผู้พบ นางสาวฮันนาห์ วิธเทอร์ริดจ์ อายุ 23 ปี กับนายเดวิด มิลเลอร์ อายุ 24 ปี สองนักท่องเที่ยวชาวอังกฤษ ถูกฆาตกรรมเสียชีวตที่เกาะเต่า จ.สุราษฎร์ธานี และกลายเป็นข่าวสะเทือนขวัญที่ดังครึกโครมไกลถึงต่างประเทศ เจ้าหน้าที่ตำรวจไทยจึงต้องเร่งสืบสวนหาตัวฆาตกรจนถึงขนาดปิดเกาะเพื่อตรวจ DNA ผู้ชายบนเกาะเต่าแต่ไม่พบ จนกระทั่งต้นเดือนตุลาคม เจ้าหน้าที่ตำรวจได้จับกุมนายเวพิว อายุ 21 ปี และนายซอลิน อายุ 21 สัญชาติเมียนมาร์ โดยระบุว่าทั้งสองได้ให้การรับสารภาพว่าเป็นคนฆ่าสองนักท่องเที่ยวและผล DNA ก็ตรงกับเชื้ออสุจิในช่องคลอดของผู้ตาย แต่การจับคุมครั้งนี้ ชาวเน็ตและสื่อต่างประเทศสงสัยว่าจะเป็นการจับแพะหรือไม่ ทำให้เจ้าหน้าที่ตำรวจต้องออกมาแถลงข่าวตอบข้อสงสัยต่างๆ พร้อมขอให้โลกโซเชียลเลิกให้ข้อมูลที่ก่อให้เกิดความสับสน แต่ถึงกระนั้นสื่อต่างประเทศยังคงตั้งข้อสงสัยเกี่ยวกับการทำคดีของตำรวจ โดยมีการอ้างว่าผู้ต้องหาถูกข่มขู่และทำร้ายให้รับสารภาพ ทำให้เจ้าหน้าที่ต้องออกมาปฏิเสธอีกครั้ง ขณะที่ฝ่ายพม่าเองก็ได้เรียกร้องให้ไทยสืบวนคดีนี้อย่างเป็นธรรม ส่วนประเทศอังกฤษได้ออกประกาศเตือนนักท่องเที่ยวให้ระมัดระวังในการเดินทางมาประเทศไทย เหตุนี้จึงอาจเป็นอีกสาเหตุหนึ่งที่ทำให้จำนวนนักท่องเที่ยวลดลง

อ้างอิง : https://democracyforburma.wordpress.com/ 2014/09/15/อัพเดพ-crime-910-2-นักท่องเที่ยวช/